Totti Bergh

Theodor Christian Frølich «Totti» Bergh (1935–2012) var en norsk jazzmusiker (saksofon), kjent som orkesterleder og utgiver av flere jazzplater.

Etter å ha lært klarinett gikk han over til saksofon i 1952, og spilte en del i orkestre på Amerikabåten. Han var i besetningen til Einar Schanke (1955–1956), Kjell Karlsen (1956–1964), Rowland Greenberg (1960–1964, 1974–1981) og Per Borthen (1966–). Videre spilte han i ektefellen Laila Dalseths orkestre. Senere spilte Bergh  tenorsaksofon og sopransaksofon i Christiania Jazzband (fra 1990) og i Christiania 12 (fra 1992).

Han ga ut flere plater på Gemini Records. Musikalsk sett hadde han mange fellestrekk med de verdenskjente Lester Young og Dexter Gordon.Knut Borge, Verneverdig på tenorsax? i Dagens Næringsliv (15. februar 1992)

 Familie 
Hans eldre bror var jazzjournalist Johs. Bergh (1932–2001). De tilhørte Frølich-slekten, som sønner av Theodora Marie (Dot) Frølich (1909–1957) og høyesterettsadvokat Johannes Prior (Egg) Bergh (1900–1956). Selv giftet Totti seg med jazzvokalisten Laila Dalseth (født 1940) fra Bergen, og var med på mange av hennes plateutgivelser.

 Priser og utmerkelser 
 Reenskaug-prisen fra Drøbak Jazzklubb i 1980
 Gammleng-prisen (1994)
 Oslo bys kulturstipend (1995)
 Ella-prisen 1997
 Buddyprisen (1999)
 Asker Jazzklubbs hederspris 2011
 Diskografi 
 1986: Tenor madness (album), Gemini Records – med Al Cohn
 1988: I hear a rhapsody (album) – med Per Husby og Egil Kapstad ved flygelet, Ole Jacob Hansen og Egil Johansen på trommer, og Terje Venaas på bass
 1991: Major blues (album) – egen kvintett i opptak fra Oslo Jazzfestival; med George Masso på trombone, Major Holley på bass, Egil Kapstad på piano og Pelle Hultén på trommer
 1993: On the trail (album) – med Plas Johnson
 1995: Remember (album)
 1996: Warm valley (album)
 1998: Night bird (album) – med Harry Allen og George Masso
 2012: Totti's choice (samleplate), Gemini Records – utgitt posthumt
 Referanser 

 Eksterne lenker 
 Biografi fra Jazzbasen.
 Diskografi fra Jazzbasen.

Kategori:Norske jazzsaksofonister